Свае словы Сьвяты Айцец скіраваў ня толькі да хрысьціянаў, але і да ўсіх народаў Блізкага Ўсходу, асабліва да “самых малых і слабых”. Папа заклікаў чуваць, падобна біблейскаму вартавому, не сумняваючыся ў тым, што Госпад не адмовіць у дапамозе: “Таму я зьвяртаюся да ўсёй Царквы з просьбай пра малітву, якая можа выпрасіць прымірэньне і супакой у міласэрнага сэрца Бога. Малітва абяззбройвае невуцтва і нараджае дыялог там, дзе адкрыты канфлікт. Калі яна будзе шчырай і нястомнай, тады надасьць нашаму голасу пакорнасьць, цьвёрдасьць і здольнасьць быць пачутым нават кіраўнікамі нацыяў”.